મિલકતના ડખામાં ઉપલેટાની ક્રિષ્ના સ્કુલના સંચાલક, પ્રિન્સીપાલ વલ્લભભાઇ રત્નાભાઇ ડોબરિયા અને તેના પરિવારને ફૂંકી મારવાના ઇરાદે અત્યંત શક્તિશાળી પાર્સલ બોમ્બ મોકલવાના ગુનામાં પકડાયેલા નાથા રવજીભાઇ ડોબરીયાએ પોલીસ સમક્ષ એવી નફ્ફટ કબૂલાત આપી હતી કે, ‘CCTV કેમેરા ન હોત તો ૧૯૯૯ના વિસ્ફોટની ફાઇલની જેમ આ ફાઇલ પણ બંધ થઇ ગઇ હોત'. તેને પોતાના આ કૃત્યનો લેશ માત્ર અફસોસ નથી. પોલીસે ૮ દિવસના રિમાન્ડ પર સોંપાયેલા નાથાની વિસ્તૃત પૂછપરછ શરૂ કરી તેના વિરૂધ્ધ સજ્જડ પુરાવા એકત્ર કરવા પ્રયાસ શરૂ કર્યા છે.